VS001459
Datum: 1995-10-06T01:00:00.000+01:00
datum_sodbe_i_stopnje: 2003-02-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: zelo hudi primeri
odskodnina: 16200000 SIT
opombe: II Ips 517/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 5 do 10 let

Škodni dogodek

Pri vožnji s kolesom je bil poškodovan v prometni nesreči, zadel ga je toženkin zavarovanec s tovornjakom.

Poškodba

Pretres možganov, udarnine rane v zatilju, zlom lobanje, zlom leve stegnenice pod kolensko grčo, dvojni zdrobljeni zlom leve golenice in velika rana na levi goleni.

Telesne bolečine

5200000 SIT 20 dni hude, 1 mesec in pol srednje hude, 1 mesec lahke. Občasne blage, ki se še pojavljajo, se bodo pojavljale tudi v bodoče ob daljši hoji, stoji, hoji po neravnem terenu, dvigovanju težjih bremen, hitrih menjavah smeri in spremembah vremena. 1 mesec tudi pogost glavobol srednje hude intenzitete, nato pa pogost in blag še 2 meseca, občasne je imel nato še 1 leto.

#### Hospitalizacija

3-krat je bil hospitaliziran, skupaj 3 tedne; več operacij.

#### Ambulantno zdravljenje

21-krat ambulantno pregledan pri zdravniku in večkrat pri specilistih - med zdravljenjem se mu je razvilo vnetje sečil.

#### Rehabilitacija

Fizioterapije.

#### Nevšečnosti med zdravljenjem

Številne preiskave, rentgeni; v času hospitalizacije je bil povsem odvisen od pomoči negovalnega osebja; 3 mesece je poleg negovalnega osebja v bolnišnici potreboval tudi pomoč domačih v času, ko je bil vezan na premikanje v vozičku, pri oblačenju, slačenju, opravljanju osebne higiene, hranjenu in podobno; po preteku tega časa je še 1 leto potreboval tujo pomoč pri opravljanju težjih vsakodnevnih otroških opravil. 3 mesece je uporabljal invalidski voziček, nato bergle.

## Strah

200000 SIT Sekundarni strah, ki je 3 dni mejil celo na grozo (med pregledom v urgentnem bloku in pred operativnim posegom), ki pa sicer ni bil posebej dolgotrajen, poškodovanec pa se tudi ni zavedal možnih zapletov pri zdravljenju.

## Zmanjšanje življenjske aktivnosti

9400000 SIT Poškodovana noga je daljša za 4 cm, tožnik šepa in ima težave pri daljši hoji, hoji po neravnem terenu, poskokih itd. Poškodba glave je povzročila težave pri pomnenju in dolgotrajni koncentraciji, kar vpliva na tožnikov učni uspeh, saj je moral že dvakrat ponavljati razred.

## Skaženost

1400000 SIT Šepajoča hoja zaradi razlike v dolžini ekstremitet obeh spodnjih okončin.

---

ZOR člen 200, 203